VL ส่งวอร์แรนต์เข้าเทรดวันนี้ ลุ้นเปิด 1.98 บ. หลังหุ้นแม่ปิด 2.60 บ.
VL ส่งวอร์แรนต์เข้าเทรดวันนี้ ลุ้นเปิด 1.98 บ. หลังหุ้นแม่ปิด 2.60 บ.
14 พ.ค. 2564

“ข่าวหุ้นธุรกิจออนไลน์” รายงานว่า ในวันนี้ (14 พ.ค.2564) ใบสำคัญแสดงสิทธิที่จะซื้อหุ้นสามัญ บริษัท วี.แอล.เอ็นเตอร์ไพรส์ จำกัด (มหาชน) หรือ VL-W1 จะเริ่มทำการซื้อขายเป็นวันแรก ด้วยจำนวนหน่วยใบสำคัญแสดงสิทธิที่เป็นหลักทรัพย์จดทะเบียน 399,999,337 อัตราการใช้สิทธิใบสำคัญแสดงสิทธิ 1 : 1 หุ้นสามัญใหม่ ด้วยราคาการใช้สิทธิ 0.50 บาทต่อหุ้น
โดยใบสำคัญแสดงสิทธิ VL-W1 มีอายุ 2 ปี นับแต่วันที่ออกใบสำคัญแสดงสิทธิ (28 เม.ย.2564) กำหนดวันใช้สิทธิครั้งแรก 27 ต.ค. 2564 และวันใช้สิทธิครั้งสุดท้าย 27 เม.ย. 2566
ทั้งนี้จากการสำรวจข้อมูลพบว่า ตั้งแต่ช่วงปลายเดือนเม.ย.64 ที่ระดับ 2.54 บาท จนถึงปัจจุบัน ราคาหุ้น VL ปรับตัวเพิ่มขึ้นอย่างต่อเนื่องจนล่าสุดปิดตลาดที่ระดับ 2.60 บาท หรือคิดเป็นการปรับตัวเพิ่มขึ้นมา 0.06 บาท หรือ 2.36%
โดยราคาวอแรนต์จะเข้าซื้อขายวันแรกด้วยราคาเปิดที่อ้างอิงราคาหุ้นในกระดานของหุ้นบริษัท วี.แอล.เอ็นเตอร์ไพรส์ จำกัด (มหาชน) หรือ VL ดังนั้นเป็นที่น่าจับตาว่า นักลงทุนจะมีการเข้าซื้อหุ้น VL ก่อนที่วอแรนต์จะเข้าซื้อขายในกระดาน ซึ่งจะทำให้ VL-W1 มีมูลค่าในกระดานสูงตามไปด้วย
ทั้งนี้ บล.เมย์แบงก์ กิมเอ็ง (ประเทศไทย) ระบุในบทวิเคราะห์ (13 พ.ค.2564) โดยประเมินเกี่ยวกับบริษัท VL ภายหลังบริษัทในรายผลการดำเนินงานงวดไตรมาส 1/64 ออกมาออกมาหดตัวตามคาด
ทั้งนี้ ผู้บริหารของทาง VL ระบุว่า เหตุผลที่ทำให้รายได้ปรับตัวลดลง 9% จากไตรมาสก่อน และลดลง 34.3% จากปีก่อน เนื่องจากเหตุการณ์ COVID-19 ทำให้ปริมาณบริโภคน้ำมันในประเทศลดลง และมีเรือเข้าอู่แห้งเร็วกว่าแผนเดิม โดยแผนก่อนหน้าจะมีเรือ 1 ลำ เข้าอู่แห้งในไตรมาสนี้  แต่ทว่ามีโรงกลั่นแห่งหนึ่งได้มีการหยุดซ่อมบำรุงเร็วกว่าแผนเป็นเวลา 20 วัน บริษัทจึงนำเรือคู่สัญญากับโรงกลั่นแห่งนี้ 1 ลำไปเข้าอู่แห้งเพื่อให้สอดคล้องกัน
ดังนั้นจึงส่งผลให้รายได้ในไตรมาส 1/64 จึงต่ำกว่าแผน และกดให้อัตรากำไรขั้นต้นลดลงจาก 28.7% ในไตรมาส 4/63 เหลือ 17.8% อย่างไรก็ดีในไตรมาส 2/64 ด้านผู้บริหารคาดผลการดำเนินจะฟื้นได้อย่างมีนัยสำคัญเนื่องจากเรือทั้ง 2 กลับเข้าทำงานเต็มไตรมาสและเรือลำใหม่ (ลำที่ 13) ก็จะเข้าประจำการตั้งแต่ เม.ย.
ด้านกำไรสุทธิไตรมาส 1/64 คิดเป็น 6% ของประมาณการทั้งปี โดยฝ่ายวิจัยอยู่ระหว่างดูข้อมูลการทำงานจริงในไตรมาส 2/64 ก่อนทบทวนประมาณการหรือไม่ พร้อมคำแนะนำก่อนหน้า “ซื้อ” ราคาเหมาะสม 2.15 บาท/หุ้น ส่วน VL-W1 ซึ่งจัดสรรไปแล้วก่อนหน้า (อายุ 2 ปี อัตราแปลงสภาพ 1:1 , ราคาใช้สิทธิ 0.50 บาท)
โดยบล.เมย์แบงก์ กิมเอ็ง (ประเทศไทย) ได้ทำการประเมินราคาวอแรนต์ VL-W1 ที่จะเข้าซื้อขายในกระดานวันนี้ เทียบกับราคาปิดของหุ้นแม่วานนี้ ตามตารางดังกล่าว
 
